สรุปรายงานสอบบัญชีของผู้สอบบัญชีรับอนุญาต

ชื่อผู้สอบบัญชี : นายณรงค์ พันตาวงษ์ ผู้สอบบัญชีรับอนุญาต เลขทะเบียน 3315

  บริษัทสำนักงาน อีวาย จำกัด

ผู้สอบบัญชีรับอนุญาต
ได้ตรวจสอบงบการเงินรวมและเฉพาะบริษัทตามมาตรฐานการสอบบัญชีที่รับรองทั่วไปของไทย
สำหรับ ปี 2558 โดยที่ผู้สอบบัญชีรับอนุญาต มีความเห็นดังนี้

สรุปรายงานของผู้สอบบัญชีสำหรับปีสิ้นสุดวันที่ 31 ธันวาคม 2558

ผู้สอบบัญชีเห็นว่างบการเงินข้างต้นแสดงฐานะการเงิน ณ วันที่ 31 ธันวาคม 2558
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท เดลต้า อีเลคโทรนิคส์
(ประเทศไทย) จำกัด (มหาชน) และบริษัทย่อย และเฉพาะของบริษัท เดลต้า อีเลคโทรนิคส์
(ประเทศไทย) จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงินและขอให้สังเกตหมายเหตุประกอบงบการเงินที่
26.3.1 เกี่ยวกับการที่บริษัทฯได้รับหนังสือประเมินภาษีเงินได้นิติบุคคลสำหรับปี 2540 ถึง 2548
และหนังสือประเมินภาษีธุรกิจเฉพาะสำหรับปี 2548 จากกรมสรรพากร ทั้งนี้
ผู้สอบบัญชีมิได้แสดงความเห็นอย่างมีเงื่อนไขต่อกรณีนี้แต่อย่างใด

ข้อมูลทางการเงินทั้งหมดที่จะกล่าวต่อไปในเอกสารฉบับนี้เป็นข้อมูลสำหรับรอบปีบัญชี สิ้นสุด ณ วันที่
31 ธันวาคม 2558, 2557 และ 2556 และได้จัดทำขึ้นในรูปของงบการเงินรวม
(Consolidated Basis)

  ------------------------------------------ -------- --------- --------- ---------
  สรุปข้อมูลทางการเงิน (จากงบการเงินรวม)                   2558      2557      2556

  สินทรัพย์รวม                                  ล้านบาท   43,602    38,242    36,865

  หนี้สินรวม                                    ล้านบาท   13,044    11,076    11,808

  ส่วนของผู้ถือหุ้น                                ล้านบาท   30,558    27,166    25,057

  ทุนจดทะเบียน                                 ล้านบาท   1,259     1,259     1,259

  ทุนชำระแล้ว                                  ล้านบาท   1,247     1,247     1,247

  อัตราส่วนทางการเงิน                                                        

  อัตราส่วนสภาพคล่อง                                                         

  อัตราส่วนสภาพคล่อง                            เท่า      3.34      3.44      2.92

  อัตราส่วนสภาพคล่องหมุนเร็ว                      เท่า      2.71      2.80      2.24

  อัตราส่วนสภาพคล่องกระแสเงินสด                  เท่า      0.68      0.73      0.51

  อัตราส่วนหมุนเวียนลูกหนี้การค้า                    เท่า      5.23      5.34      5.45

  ระยะเวลาเก็บหนี้เฉลี่ย                          วัน       69        67        66

  อัตราส่วนหมุนเวียนสินค้าคงเหลือ                   เท่า      5.96      5.73      5.32

  ระยะเวลาขายสินค้าเฉลี่ย                        วัน       60        63        68

  อัตราส่วนหมุนเวียนเจ้าหนี้                        เท่า      5.70      5.88      5.40

  สรุปข้อมูลทางการเงิน (จากงบการเงินรวม)                   2558      2557      2556

  อัตราส่วนสภาพคล่อง (ต่อ)                                                    

  ระยะเวลาชำระหนี้                             วัน       63        63        67

  วงจรเงินสด                                  วัน       66        67        67

  ข้อมูลและอัตราส่วนที่แสดงความสามารถในการหากำไร                                

  ขาย                                        ล้านบาท   46,938    44,071    41,201

  อัตราการเพิ่มขึ้น (ลดลง) ของยอดขาย              (%)      6.51%     6.97%     1.04%

  กำไรขั้นต้น                                   ล้านบาท   12,811    11,787    10,834

  อัตรากำไรขั้นต้น                               (%)      27.29%    26.75%    26.30%

  ค่าใช้จ่ายจากการดำเนินงาน (รวมค่าวิจัยและพัฒนา)    ล้านบาท   6,599     6,381     6,110

  อัตราค่าใช้จ่ายจากการดำเนินงาน                  (%)      14.06%    14.48%    14.83%
  (รวมค่าวิจัยและพัฒนา) ต่อยอดขาย                                              

  อัตรากำไรจากการดำเนินงาน                     (%)      13.23%    12.27%    11.47%

  อัตรารายได้อื่น/รายได้รวม                       (%)      2.20%     2.23%     2.74%

  กำไรสุทธิ                                    ล้านบาท   6,714     5,943     5,416

  อัตราการเพิ่มขึ้น (ลดลง) ของกำไรสุทธิ             (%)      12.97%    9.74%     24.57%

  อัตรากำไรสุทธิต่อยอดขาย                        (%)      14.30%    13.49%    13.14%

  อัตรากำไรสุทธิต่อรายได้รวม                      (%)      13.99%    13.18%    12.78%

  อัตราผลตอบแทนต่อส่วนของผู้ถือหุ้น                  (%)      23.26%    22.76%    22.78%

  อัตราส่วนแสดงประสิทธิภาพในการดำเนินงาน                                       

  อัตราผลตอบแทนต่อสินทรัพย์                       (%)      16.41%    15.83%    15.49%

  อัตราผลตอบแทนต่อสินทรัพย์ถาวร                   (%)      161.08%   147.51%   128.20%

  อัตราการหมุนของสินทรัพย์                        เท่า      1.17      1.20      1.21

  อัตราส่วนการวิเคราะห์ฯ นโยบายทางการเงิน                                      

  อัตราส่วนหนี้สินต่อส่วนของผู้ถือหุ้น                   เท่า      0.43      0.41      0.47

  อัตราส่วนในความสามารถชำระดอกเบี้ย              เท่า      249.18    114.10    82.17

  อัตราการจ่ายเงินปันผล                          (%)      57.60%    62.97%    62.19%
  ------------------------------------------ -------- --------- --------- ---------

* อยู่ระหว่างการนำเสนอเพื่ออนุมัติจากที่ประชุมผู้ถือหุ้นสามัญประจำปี 2558

คำอธิบายและการวิเคราะห์ที่จะกล่าวต่อไปนี้ควรศึกษาควบคู่ไปกับงบการเงินรวมและหมายเหตุประกอบงบการเงิน
ในกรณีที่ไม่ได้มีการกำหนดไว้เป็นอย่างอื่น
ข้อมูลทางการเงินทั้งหมดที่แสดงในเอกสารฉบับนี้ได้ถูกนำเสนอในสกุลเงินบาท
โดยบริษัทได้นำเสนองบการเงินตามมาตรฐานการรายงานทางการเงินของไทย (TFRS)
ที่ปรับปรุงเพื่อให้สอดคล้องเป็นไปตามมาตรฐานการรายงานทางการเงินระหว่างประเทศ (IFRS)

  []ผลการดำเนินงานเปรียบเทียบระหว่างรอบปีบัญชี 2558 กับรอบปีบัญชี 2557 และ 2556

  หน่วย : ล้านบาท

[]รายได้จากการขายและบริการแบ่งตามกลุ่มธุรกิจ

  หน่วย : ล้านบาท

หมายเหตุ

-   กลุ่มเพาเวอร์อิเล็กทรอนิกส์ประกอบด้วยผลิตภัณฑ์ในกลุ่มผลิตภัณฑ์ EPSBG
    (ผลิตภัณฑ์เพาเวอร์ซัพพลายที่ใช้ในอุปกรณ์เก็บข้อมูลในระบบคอมพิวเตอร์
    คอมพิวเตอร์ระบบเครือข่าย
    ผลิตภัณฑ์เพาเวอร์ซัพพลายที่ใช้เทคโนโลยีระดับสูงและมีการออกแบบเฉพาะ
    ผลิตภัณฑ์เพาเวอร์ซัพพลายที่ใช้สำหรับรถยนต์และผลิตภัณฑ์ดีซี-ดีซี คอนเวอร์เตอร์)
    กลุ่มผลิตภัณฑ์ MPBG
    (ชาร์เจเจอร์/อแดปเตอร์สำหรับอุปกรณ์ในภาคอุตสาหกรรมและการใช้งานส่วนบุคคล
    บรอดแบนด์และพริ๊นเตอร์) และกลุ่มผลิตภัณฑ์ FMBG (พัดลมอิเล็กทรอนิกส์ อีเอ็มไอ
    ฟิลเตอร์และโซลินอยด์)

-   กลุ่มการจัดการพลังงานประกอบด้วยผลิตภัณฑ์ในกลุ่มเพาเวอร์ซิสเต็มสำหรับระบบโทรคมนาคม
    (Telecom power solution) เครื่องสำรองไฟฟ้า (UPS)
    และกลุ่มผลิตภัณฑ์อุปกรณ์อัตโนมัติที่ใช้ในภาคอุตสาหกรรม (Industrial Automation)

-   กลุ่มสมาร์ท กรีน ไลฟ์ประกอบด้วยผลิตภัณฑ์จอแสดงภาพ และหลอดไฟ LED

รายละเอียดของโครงสร้างรายได้จากการขายของบริษัทฯ และบริษัทย่อย
แบ่งตามประเภทของผลิตภัณฑ์

[]

ยอดขายตามงบการเงินรวมในปี 2558 เพิ่มขึ้นร้อยละ 6.5 โดยเพิ่มจากจำนวน 44,071.4
ล้านบาทในปีก่อนมาเป็น 46,938.2 ล้านบาทและเพิ่มขึ้นจากจำนวน 41,201.3
ล้านบาทหรือเพิ่มขึ้นร้อยละ 13.9 เมื่อเทียบกับยอดขายในปี 2556 ทั้งนี้
โดยยอดขายเพิ่มขึ้นในกลุ่มธุรกิจเพาเวอร์อิเล็กทรอนิกส์
และกลุ่มการจัดการพลังงานตามที่ได้แสดงในตารางโครงสร้างรายได้จากการขายข้างต้น
ในปีนี้ยอดขายของบริษัทฯส่วนใหญ่อยู่ในสกุลเงินเหรียญสหรัฐฯ รูปีอินเดีย ยูโร และอื่นๆ ตามลำดับ
อย่างไรก็ตาม การอ่อนค่าของค่าเงินบาทส่งผลต่อการเพิ่มขึ้นของยอดขายในปี 2015

ผลิตภัณฑ์ที่มียอดขายเพิ่มขึ้นอย่างมีนัยสำคัญในกลุ่มธุรกิจเพาเวอร์อิเล็กทรอนิกส์ ได้แก่
การเพิ่มขึ้นของยอดขายจากผลิตภัณฑ์ในกลุ่ม MPBG จำนวน 728.9 ล้านบาทหรือคิดเป็นร้อยละ
14.8 เมื่อเทียบกับปี 2557 และเพิ่มขึ้นจำนวน 992.8 ล้านบาทหรือคิดเป็นร้อยละ 21.2
เมื่อเทียบกับปี 2556 สาเหตุหลักมาจากยอดขายในกลุ่มผลิตภัณฑ์เพาเวอร์ซัพพลายที่ใช้ในอุปกรณ์
power tool ซึ่งยอดขายที่เพิ่มขึ้นอย่างต่อเนื่องนี้
เนื่องมาจากการขยายตัวของอุตสาหกรรมก่อสร้างตามการฟื้นตัวของเศรษฐกิจในประเทศที่พัฒนาแล้ว
โดยเฉพาะในอเมริกาและยุโรป
ทำให้อุปสงค์ของสินค้าเหล่านี้ที่เป็นเครื่องมือที่ใช้ในงานก่อสร้างมีการเติบโตตามไปด้วย บริษัทฯ
เล็งเห็นถึงโอกาสของการเติบโตของตลาดสินค้าในกลุ่มนี้ จึงได้มีการพัฒนาผลิตภัณฑ์รุ่นใหม่ ๆ
ในกลุ่มนี้อย่างต่อเนื่อง
เพื่อช่วยลูกค้าลดต้นทุนสินค้าและสามารถตอบสนองความต้องการได้เพิ่มมากขึ้นด้วยการพัฒนานวัตกรรมอย่างไม่หยุดยั้งทั้งทางด้านประสิทธิภาพในการให้พลังงานและมีการประยุกต์การใช้งานได้หลากหลายมากขึ้น

นอกจากนี้
ยังมีการเพิ่มขึ้นของยอดขายในกลุ่มผลิตภัณฑ์เพาเวอร์ซัพพลายที่ใช้เทคโนโลยีระดับสูงและมีการออกแบบเฉพาะ
(Customized design power supplies) จำนวน 1,754.0 ล้านบาทหรือคิดเป็นร้อยละ
17.9 เมื่อเทียบ

กับปี 2557 และเพิ่มขึ้น 1,897.2 ล้านบาทหรือคิดเป็นร้อยละ 19.7 เมื่อเทียบกับปี 2556
ซึ่งยอดขายที่เพิ่มขึ้นมาจากยอดขายในกลุ่มผลิตภัณฑ์เพาเวอร์ซัพพลายสำหรับคอมพิวเตอร์
เซิร์ฟเวอร์และโทรคมนาคม (SNT) โดยเพิ่มขึ้นจากตลาดในประเทศสหรัฐอเมริกา
เนื่องจากการเติบโตทางด้านเทคโนโลยีด้านข้อมูลและอินเตอร์เน็ตในสหรัฐอเมริกา
ส่งผลให้มีความต้องการของเพาเวอร์ซัพพลายสำหรับ เซิร์ฟเวอร์ขนาดใหญ่และที่มีประสิทธิภาพสูง
ประกอบกับบริษัทฯ
มีความสามารถและประสบการณ์สูงในการผลิตผลิตภัณฑ์เพาเวอร์ซัพพลายที่ให้กำลังไฟสูงในทุก ๆ
ขนาดและสามารถประยุกต์การใช้งานได้อย่างหลากหลาย
จึงส่งผลให้สามารถรองรับความต้องการของลูกค้าได้ในอุตสาหกรรมที่หลากหลาย อย่างไรก็ตาม
ยอดขายในบางกลุ่มผลิตภัณฑ์ อันได้แก่ ดีซี ดีซี คอนเวอร์เตอร์ได้ลดลงจากปี 2557 จำนวน 786.2
ล้านบาท หรือร้อยละ 22.6 และลดลงจากปี 2556 จำนวน 1,372.5 ล้านบาทหรือร้อยละ 33.7
เนื่องจากการเปลี่ยนแปลงของอุปสงค์ของตลาด บริษัทฯได้หันมาเน้นตลาด Industrial channel
business ซึ่งคาดว่าจะสามารถกระตุ้นยอดขายของสินค้ากลุ่มนี้ได้
ส่วนยอดขายที่เพิ่มขึ้นในกลุ่มธุรกิจการจัดการพลังงาน
ส่วนใหญ่มาจากการเพิ่มขึ้นของเพาเวอร์ซิสเต็มส์ที่ใช้ในระบบโทรคมนาคม (Telecom power)
ซึ่งเพิ่มขึ้นจากปี 2557 จำนวน 469.0 ล้านบาท หรือเพิ่มขึ้นร้อยละ 4.8 และเพิ่มขึ้นจากปี 2556
จำนวน 2,107.4 ล้านบาทหรือเพิ่มขึ้นร้อยละ 25.7
เนื่องจากการการขยายตัวของโครงข่ายสื่อสารระบบ 4G LTE อย่างต่อเนื่องในประเทศอินเดีย
ประกอบกับบริษัทฯมีการพัฒนาผลิตภัณฑ์เพื่อตอบสนองต่อความต้องการใหม่ของลูกค้าในประเทศอินเดีย
ส่งผลให้ยอดขายของ Telecom power เพิ่มสูงขึ้นมากอย่างต่อเนื่อง
ส่วนยอดขายในกลุ่มธุรกิจสมาร์ท กรีน ไลฟ์ซึ่งเป็นกลุ่มธุรกิจใหม่ ยังคงมียอดขายที่ไม่มากนักและในปี
2558 มีการลดลงของยอดขายในผลิตภัณฑ์จอแสดงภาพ

โครงสร้างรายได้จากการขายแบ่งตามเขตภูมิศาสตร์

รายละเอียดของโครงสร้างรายได้ของบริษัทฯ และบริษัทย่อย
แบ่งตามประเภทของสถานที่ตั้งของลูกค้า

[]

สัดส่วนรายได้ในทวีปอเมริกาในปี 2558 คิดเป็นร้อยละ 32 ของยอดขายทั้งหมด ซึ่งเพิ่มขึ้นจากปี
2557 และ 2556 เพียงเล็กน้อย โดยยอดขายหลักในกลุ่มนี้คือยอดขายในประเทศสหรัฐอเมริกา
ซึ่งยอดขายมีการฟื้นตัวตามภาวะเศรษฐกิจ ในส่วนของรายได้ในทวีปเอเชียในปี 2558
คิดเป็นร้อยละ 39 ลดลงจากปี 2557 แต่เพิ่มขึ้นจากปี 2556
โดยยอดขายหลักมาจากประเทศจีนและอินเดีย
ซึ่งยอดขายในประเทศอินเดียเพิ่มขึ้นอย่างต่อเนื่องจากปี 2556 ถึง 2558
แต่ยอดขายในประเทศจีนลดลงจากปี 2557 และ 2556
เนื่องจากภาวะเศรษฐกิจในประเทศจีนที่มีการชะลอตัว ส่วนของรายได้ในทวีปยุโรปในปี 2558
นั้นปรับตัวเพิ่มขึ้นจากปี 2557 และ 2556 เนื่องจากรายได้ที่เพิ่มขึ้นในประเทศเยอรมนีเป็นหลัก

  รายได้อื่น

รายได้อื่นจำนวน 1,055.0 ล้านบาทในปี 2558 ประกอบด้วยรายการหลัก ดังนี้

-   รายได้จากดอกเบี้ยรับจำนวน 224.2 ล้านบาทซึ่งเพิ่มขึ้นจากปี 2557 จำนวน 14.1 ล้านบาท
    เนื่องจากกระแสเงินสดเพิ่มขึ้นจำนวน 2,311.8 ล้านบาทจากผลการดำเนินงานของบริษัทฯ
    และบริษัทย่อย

-   กำไรจากอัตราแลกเปลี่ยนจำนวน 412.1 ล้านบาท ซึ่งเพิ่มขึ้นจากจำนวน 231.1
    ล้านในปีก่อนและจำนวน 271.5 ล้านบาทในปี 2556
    เนื่องจากความผันผวนของอัตราแลกเปลี่ยน โดยในปี 2557
    อัตราแลกเปลี่ยนของเงินบาทเมื่อเทียบกับเหรียญสหรัฐฯ มีอัตราระหว่าง 32-33 บาทต่อ 1
    เหรียญสหรัฐฯ แต่ในปี 2558 เงินบาทมีการอ่อนค่าลงโดยมีอัตราแลกเปลี่ยนระหว่าง 32-36
    บาทต่อ 1 เหรียญสหรัฐฯ อย่างไรก็ตาม บริษัทฯ
    ได้ทำการป้องกันความเสี่ยงแบบคุ้มครองสถานะสุทธิของเงินแต่ละสกุลแบบเต็มจำนวน
    เพื่อลดความเสี่ยงที่อาจเกิดขึ้นจากความผันผวนของอัตราแลกเปลี่ยน

[]

แหล่งที่มา : ธนาคารแห่งประเทศไทย

  ต้นทุนขายและค่าใช้จ่าย

ต้นทุนขายในปี 2558 เมื่อเทียบกับยอดขายคิดเป็นร้อยละ 72.7 ลดลงจากปี 2557 และ ปี 2556
ซึ่งมีอัตราร้อยละ 73.3 และร้อยละ 73.7 ตามลำดับ โดยต้นทุนขายของบริษัทฯ
ส่วนใหญ่อยู่ในสกุลเงินสหรัฐฯ เงินบาท ยูโร รูปีอินเดีย และอื่นๆ ตามลำดับ

เนื่องจากต้นทุนด้านวัตถุดิบมีสัดส่วนค่อนข้างสูงประมาณร้อยละ 78 ของต้นทุนขาย ดังนั้นทางบริษัทฯ
จึงให้ความสำคัญกับการบริหารความเสี่ยงทางด้านราคาวัตถุดิบ
โดยจัดหาผู้ขายวัตถุดิบให้มีมากรายและแหล่งผลิตวัตถุดิบที่มีการกระจายอยู่ในหลาย ๆ
ภูมิภาคของโลก อีกทั้งหาวัตถุดิบทดแทน
เพื่อสามารถจัดหาวัตถุดิบได้ในราคาที่เหมาะสมและลดความเสี่ยงด้านการขาดแคลน
นอกจากนี้บริษัทฯ ยังได้มีการดำเนินการเพื่อลดต้นทุนด้านวัตถุดิบ
ประกอบกับมีการนำเทคนิคเข้ามาช่วยในการออกแบบผลิตภัณฑ์และกระบวนการผลิต (Value
engineering) และยังมีโครงการรณรงค์อย่างจริงจังและต่อเนื่องในการลดการใช้พลังงาน
เพื่อลดต้นทุนการผลิตและช่วยรักษาสิ่งแวดล้อมด้วย

ในปี 2558 แม้ว่าค่าใช้จ่ายในการขายและบริหาร (รวมค่าวิจัยและพัฒนา) จะเพิ่มสูงขึ้น
สาเหตุหลักมาจากการเพิ่มขึ้นของค่าใช้จ่ายในการขายจำนวน 223.0 ล้านบาทเมื่อเทียบกับปี 2557
เช่น ค่านายหน้าในการขายสินค้า และค่าใช้จ่ายเกี่ยวกับพนักงานขาย
ซึ่งค่าใช้จ่ายดังกล่าวได้เพิ่มสูงขึ้นตามยอดขายแต่ในอัตราที่ต่ำกว่า
จึงทำให้อัตราค่าใช้จ่ายในการขายและบริหารต่อยอดขายในปี 2558 ลดลงจากร้อยละ 14.5 ในปี
2557 และร้อยละ 14.8 ในปี 2556 ลงเหลือร้อยละ 14.1

ต้นทุนทางการเงินหรือดอกเบี้ยจ่ายจำนวน 39.4 ล้านบาทลดลง 33.3
ล้านบาทหรือคิดเป็นลดลงร้อยละ 45.8 เมื่อเทียบกับปีก่อน เนื่องจากระหว่างปี 2557 บริษัทฯ
ย่อยในประเทศอินเดียมีการขยายการดำเนินงานด้วยการปรับปรุงกำลังการผลิตและกิจกรรมการขาย
ส่งผลให้บริษัทย่อยดังกล่าวมีการกู้ยืมเงินจากสถาบันการเงินเพื่อเพิ่มเงินทุนหมุนเวียนเพื่อรองรับการเติบโตทางธุรกิจ

ค่าใช้จ่ายภาษีเงินได้จำนวน 274.8 ล้านบาทเพิ่มขึ้นจำนวน 190.1 ล้านบาทเมื่อเทียบกับปี 2557
เนื่องจากกำไรที่เพิ่มขึ้นของบริษัทฯ และบริษัทย่อย

กำไร

บริษัทฯยังคงรักษาอัตรากำไรขั้นต้นในปี 2558 ได้อย่างน่าพอใจโดยคิดเป็นร้อยละ 27.3
ซึ่งปรับตัวสูงขึ้นเล็กน้อยจากปีก่อนที่มีอัตราร้อยละ 26.8 และร้อยละ 26.3 ในปี 2556
ประกอบกับการลดลงอย่างต่อเนื่องของอัตราค่าใช้จ่ายจากการขายและบริหาร(รวมค่าวิจัยและพัฒนา)
ส่งผลให้อัตรากำไรจากการดำเนินงานในปี 2558 เพิ่มขึ้นเป็นร้อยละ 13.2 โดยเพิ่มขึ้นจากร้อยละ
12.3 และ 11.5 ในปี 2557 และ 2556 ตามลำดับ ทำให้กำไรสุทธิในปี 2558 มีจำนวน
6,713.8 ล้านบาท เพิ่มขึ้นร้อยละ 13.0 และ 24.0 เมื่อเทียบกับกำไรสุทธิในปี 2557 และปี
2556 ตามลำดับ และมีอัตรากำไรต่อหุ้นในปี 2558 เพิ่มขึ้นจาก 4.34 บาทในปี 2557 และ 4.76
บาทในปี 2556 เป็น 5.38 บาท

  ความสามารถในการบริหารสินทรัพย์

[]ณ วันที่ 31 ธันวาคม 2558 บริษัทฯมีสินทรัพย์รวมทั้งสิ้น 43,601.7 ล้านบาท เพิ่มขึ้นจากปี
2557 จำนวน 5,359.9 ล้านบาท หรือคิดเป็นร้อยละ 14.0 และเพิ่มขึ้นจากปี 2556 จำนวน
6,737.0 ล้านบาทหรือคิดเป็นร้อยละ 18.3 และมีอัตราผลตอบแทนต่อสินทรัพย์รวมเฉลี่ยร้อยละ
16.4 เพิ่มขึ้นจากปี 2557 และ 2556 ที่มีอัตราร้อยละ 15.8 และ 15.5 ตามลำดับ
เนื่องจากกำไรที่เพิ่มขึ้นค่อนข้างมากในปีนี้ โดยสินทรัพย์ของบริษัทฯแบ่งเป็นกลุ่มหลักๆ
และมีการเปลี่ยนแปลง ดังนี้

[] สัดส่วนของสินทรัพย์แต่ละประเภทระหว่างปี 2558 2557 และ 2556

-   เงินสดและเงินฝากธนาคาร ณ วันที่ 31 ธันวาคม 2558 มีจำนวน 20,488.0 ล้านบาท
    เพิ่มขึ้น 2,556.7 ล้านบาท หรือคิดเป็นเพิ่มขึ้นร้อยละ 14.3 จากปี 2557 และเพิ่มขึ้นจากปี
    2556 จำนวน 5,535.2 ล้านบาทหรือคิดเป็นร้อยละ 37.0
    เนื่องจากการมีผลการดำเนินงานที่เพิ่มขึ้น สำหรับวงจรเงินสด (Cash Conversion
    Cycle) ในปี 2558 ใช้เวลา 66 วันซึ่งลดลงจากปี 2557 และ 2556
    ซึ่งใช้ระยะเวลาเท่ากันคือ 67 วัน
    สะท้อนถึงสภาพคล่องอันแข็งแกร่งของบริษัทฯที่มีมาอย่างต่อเนื่อง โดยบริษัทฯ
    มีระยะเวลาการเก็บหนี้เฉลี่ยใกล้เคียงกับระยะเวลาการชำระเงินแก่เจ้าหนี้การค้าเฉลี่ย
    ส่งผลให้บริษัทฯ สามารถดำรงสภาพคล่องไว้อย่างเพียงพอด้วยการมีอัตราส่วนสภาพคล่อง
    (Current ratio) ในระดับที่สูงอย่างต่อเนื่องตลอดระยะเวลาห้าปีที่ผ่านมา คือมีอัตรา
    2.61 เท่าในปี 2554 อัตรา 2.79 เท่าในปี 2555 อัตรา 2.92 เท่าในปี 2556 อัตรา
    3.44 เท่าในปี 2557 และอัตรา 3.34 เท่าในปี 2558
    ในขณะที่อัตราส่วนสภาพคล่องหมุนเร็ว (Quick ratio) ก็มีอัตราที่สูงแบบต่อเนื่องเช่นกัน คือ
    อัตรา 1.84 เท่าในปี 2554 อัตรา 2.11 เท่าในปี 2555 อัตรา 2.24 เท่าในปี 2556
    อัตรา 2.80 เท่าในปี 2557 และอัตรา 2.71 เท่าในปี 2558

-   ยอดลูกหนี้การค้าสุทธิ ณ วันที่ 31 ธันวาคม 2558 จำนวน 9,654.2 ล้านบาทเพิ่มขึ้นร้อยละ
    15.3 เมื่อเทียบกับปี 2557 และเพิ่มขึ้นจากปี 2556 ร้อยละ 17.0
    ทั้งนี้เนื่องจากสัดส่วนการขายจากธุรกิจภายใต้แบรนด์เดลต้า มากขึ้น โดยบริษัทฯ
    ต้องการส่งเสริมให้ตลาดยอมรับและรู้จักแบรนด์เดลต้าให้มากขึ้น
    ซึ่งธุรกิจนี้โดยรวมแล้วจะมีการให้ระยะเวลาการชำระหนี้เฉลี่ยยาวกว่าประเภท ODM เล็กน้อย
    แต่ยังถือเป็นระยะเวลาปกติของธุรกิจ อย่างไรก็ตาม บริษัทฯและบริษัทย่อยมีการติดตาม
    บริหารจัดการลูกหนี้ และมีการประเมินสถานะทางการเงินของลูกค้าอย่างใกล้ชิด
    รวมทั้งมีการทำประกันภัยลูกหนี้กับบริษัทประกันภัยชั้นนำของโลกเพื่อช่วยลดความเสี่ยงในการเรียกชำระเงินจากลูกหนี้การค้า
    ประกอบกับบริษัทฯใช้นโยบายการตั้งค่าเผื่อหนี้สงสัยจะสูญแบบระมัดระวัง
    มีการตั้งค่าเผื่อหนี้สงสัยจะสูญเมื่อลูกหนี้ค้างชำระเกินกำหนดชำระมากกว่า 15 วัน
    ในอัตราร้อยละ 0.5 และตั้งในอัตราที่สูงขึ้น
    เมื่อลูกหนี้การค้าค้างชำระเกินกำหนดชำระนานขึ้น โดย ณ วันที่ 31 ธันวาคม 2558 บริษัทฯ
    และบริษัทย่อยได้มีค่าเผื่อหนี้สงสัยจะสูญเป็นจำนวน 157.2 ล้านบาท ซึ่งเพิ่มขึ้นจากปี 2557
    และ 2556 ที่มีจำนวน 131.4 ล้านบาทและ 156.4 ล้านบาทตามลำดับ
    โดยลูกหนี้การค้าส่วนใหญ่เป็นยอดค้างชำระที่ยังไม่ถึงกำหนดชำระคิดเป็นร้อยละ 87.6
    ของยอดลูกหนี้การค้าทั้งหมดและมีระยะเวลาการเก็บหนี้เฉลี่ยในปี 2558 จำนวน 69 วัน
    ซึ่งสูงกว่าระยะเวลาการเรียกเก็บหนี้เฉลี่ยในปี 2557 ซึ่งมีระยะเวลา 67 วันและปี 2556
    มีระยะเวลา 66 วัน โดยยอดลูกหนี้การค้าและลูกหนี้อื่นสุทธิ ณ สิ้นปี 2558 คิดเป็นร้อยละ
    22.1 ของสินทรัพย์ทั้งหมดของบริษัทฯ

[]ตารางเปรียบเทียบยอดค้างชำระของลูกหนี้การค้าระหว่างปี 2558 2557 และ 2556

-   สินค้าคงเหลือ ณ วันที่ 31 ธันวาคม 2558 มีจำนวน 6,141.3 ล้านบาทซึ่งเพิ่มขึ้นจากปี
    2557 และปี 2556 จำนวน 821.1 ล้านบาทหรือร้อยละ 15.4 และ 192.2
    ล้านบาทหรือร้อยละ 3.2 ตามลำดับ เนื่องจากบริษัทฯ
    มีการสำรองสินค้าเพื่อให้เพียงพอต่อความต้องการสินค้าที่เพิ่มมากขึ้น ซึ่งบริษัทฯ
    ยังคงบริหารสินค้าคงเหลือได้อย่างมีประสิทธิภาพ
    โดยมีระยะเวลาการหมุนสินค้าคงเหลือลดลงอย่างต่อเนื่อง โดยในปี 2556 ใช้เวลา 68 วัน
    ลดลงเหลือ 63 วันในปี 2557 และคงเหลือเพียง 60 วันในปี 2558 ทั้งนี้
    บริษัทฯใช้นโยบายการตั้งสำรองสินค้าล้าสมัยแบบระมัดระวัง
    มีการตั้งสำรองดังกล่าวสำหรับสินค้าคงเหลือที่มีอายุเกิน 3
    เดือนขึ้นไปและตั้งในอัตราที่สูงขึ้นเมื่อสินค้าคงเหลือมีอายุนานขึ้นตามลำดับ
    โดยสำรองค่าเผื่อสินค้าล้าสมัยในปี 2558 มีจำนวน 887.0 ล้านบาท ซึ่งลดลงจากปี 2557
    และ 2556 ที่มีจำนวน 931.8 ล้านบาทและ 945.9 ล้านบาท
    เนื่องจากผู้บริหารให้ความสำคัญและดูแลอย่างใกล้ชิดในการบริหารสินค้าคงเหลือให้เหมาะสมและมีประสิทธิภาพ

- เงินลงทุนในบริษัทย่อยและบริษัทร่วม

ในระหว่างปี 2558 บริษัท เดลต้า เอนเนอร์ยี่ ซิสเต็ม (สิงค์โปร์)
ซึ่งเป็นบริษัทย่อยที่ถือหุ้นโดยบริษัทฯ ร้อยละ 100ได้จดทะเบียนจัดตั้งบริษัทย่อยในชื่อ บริษัท เดลต้า
อีเลคโทรนิคส์ (เมียนมา) โดยมีทุนจดทะเบียน 1.5 ล้านเหรียญสหรัฐฯ
เพื่อดำเนินธุรกิจผลิตชิ้นส่วนและอุปกรณ์อิเล็กทรอนิกส์เพื่อนำมาเป็นส่วนประกอบในการผลิตสินค้าในประเทศไทยเพื่อช่วยลดต้นทุนด้านแรงงาน

- ที่ดิน อาคารและอุปกรณ์ มีจำนวน 4,941.9 ล้านบาท เพิ่มขึ้น 580.6 ล้านบาทหรือร้อยละ
13.3 จากปี 2557 และเพิ่มขึ้นจากปี 2556 จำนวน 175.1 ล้านบาทหรือร้อยละ 3.7
โดยในระหว่างปี 2558 บริษัทฯ และบริษัทย่อยมีการลงทุนในอาคาร เครื่องจักรและอุปกรณ์จำนวน
1,365.3 ล้านบาท โดยในประเทศไทยมีลงทุนในอาคารและอุปกรณ์เพิ่มขึ้นอย่างต่อเนื่องจากปี
2556 – 2558 ด้วยเงินลงทุนจำนวน 292.2 ล้านบาท 519.8 ล้านบาทและ 1,014.1
ล้านบาทตามลำดับ ซึ่งส่วนใหญ่เป็นการลงทุนในเครื่องจักรและอุปกรณ์ เพื่อทดแทนเครื่องจักรเก่า
รวมทั้งเพิ่มกำลังการผลิตและประสิทธิภาพในการผลิต
อีกทั้งทำให้สามารถตอบสนองความต้องการของลูกค้าและเทคโนโลยีที่เปลี่ยนแปลงไป
นอกจากนี้บริษัทย่อยในประเทศอินเดีย มีการลงทุนในอาคารและอุปกรณ์จำนวน 543.9 ล้านบาท
โดยมีการลงทุนส่วนใหญ่ในสำนักงานขายที่ Mumbai และขยายโรงงานรวมเป็นเงินลงทุนจำนวน
163.9 ล้านบาท เพื่อรองรับการเพิ่มสูงขึ้นของอัตราการเจริญเติบโตของยอดขายในประเทศอินเดีย
และจากการที่บริษัทฯได้เล็งเห็นโอกาสในการขยายธุรกิจในประเทศอินเดีย
จึงมีแผนขยายการลงทุนอย่างต่อเนื่องในประเทศดังกล่าว

ด้วยการมีผลประกอบการที่น่าพอใจอย่างต่อเนื่องตามที่ได้กล่าวข้างต้น ทำให้บริษัทฯ
มีอัตราผลตอบแทนจากสินทรัพย์ถาวรเฉลี่ยเพิ่มขึ้นอย่างต่อเนื่องด้วยเช่นกัน โดยเพิ่มจากอัตราร้อยละ
128.2 และ 147.5 ในปี 2556 และ 2557 เป็นร้อยละ 161.1 ในปี 2558 ตามลำดับ

กราฟเปรียบเทียบมูลค่าสุทธิตามบัญชีของที่ดิน อาคารและอุปกรณ์ระหว่างปี 2558 2557 และ 2556

[]

หนี้สินและสภาพคล่อง

ณ วันที่ 31 ธันวาคม 2558 บริษัทฯ มีหนี้สินรวมทั้งสิ้น 13,043.9 ล้านบาท เพิ่มขึ้นจากปี 2557
และ 2556 จำนวน 1,968.3 ล้านบาท และ 1,235.9 ล้านบาทหรือเพิ่มขึ้นคิดเป็นร้อยละ 17.8
และ 10.5 ตามลำดับ นอกจากนี้ อัตราหนี้สินต่อส่วนผู้ถือหุ้น ณ 31 ธันวาคม 2558
ยังคงมีอัตราส่วนที่ต่ำและได้ลดลงอย่างต่อเนื่องจาก 0.47 เท่าในปี 2556 ลงมาเหลือ 0.41
เท่าในปี 2557 และ 0.43 เท่าในปี 2558 ซึ่งแสดงให้เห็นว่าบริษัทฯ
สามารถดำรงโครงสร้างเงินทุนที่เหมาะสมและมีความเสี่ยงทางการเงินในระดับต่ำ

[] โดยหนี้สินแบ่งเป็นกลุ่มหลักๆ ดังนี้

เงินเบิกเกินบัญชีและเงินกู้ยืมระยะสั้นจากสถาบันการเงิน เป็นรายการที่เกิดในบริษัทย่อย
โดยมียอดหนี้คงค้าง ณ วันที่ 31 ธันวาคม 2558 เป็นเงิน 189.9 ล้านบาท ลดลงจากจำนวน
249.6 ล้านบาทซึ่งลดลงร้อยละ 23.9 เมื่อเทียบกับปี 2557 เนื่องจากการอ่อนค่าของค่าเงิน
รีลของประเทศบราซิล และลดลงจากจำนวน 666.7 ล้านบาทเมื่อเทียบกับปี 2556
สาเหตุหลักเกิดจากการชำระคืนเงินเบิกเกินบัญชีและเงินกู้ยืมระยะสั้นจากสถาบันการเงินของบริษัทย่อย
เนื่องจากบริษัทย่อยมีผลประกอบการที่ดีและมีความสามารถในการชำระเงินกู้ยืมคืนแก่สถาบันการเงิน

เจ้าหนี้การค้าและเจ้าหนี้อื่น ณ วันที่ 31 ธันวาคม 2558 เพิ่มขึ้นจากปี 2557 จำนวน 1,456.5
ล้านบาทหรือเพิ่มขึ้นในอัตราร้อยละ 16.8 และเพิ่มขึ้นจากปี 2556 จำนวน 1,142.4
ล้านบาทหรือเพิ่มขึ้นในอัตราร้อยละ 12.7
โดยรายการหลักคือยอดคงค้างของเจ้าหนี้การค้าและค่าใช้จ่ายค้างจ่ายเพื่อสนับสนุนยอดขายที่เพิ่มขึ้น
โดยระยะเวลาการชำระเงินแก่เจ้าหนี้การค้าเฉลี่ยในปี 2558 ลดลงจากระยะเวลา 67 วันในปี
2556 และเท่ากับปี 2557 ซึ่งมีระยะเวลา 63 วัน

สำรองผลประโยชน์ระยะยาวของพนักงาน ในระหว่างปี 2558 บริษัทฯ
และบริษัทย่อยได้เปลี่ยนแปลงนโยบายการบัญชีเรื่องผลประโยชน์ของพนักงานจากการทยอยรับรู้ในงบกำไรขาดทุน
มาเป็นการรับรู้ทันทีในงบกำไรขาดทุนเบ็ดเสร็จอื่น
ส่งผลให้มีการปรับย้อนหลังงบการเงินใหม่สำหรับปี 2557
ที่นำมาแสดงเป็นข้อมูลเปรียบเทียบเสมือนว่าบริษัทฯ และบริษัทย่อยใช้นโยบายบัญชีมาตั้งแต่แรก
โดยตารางด้านล่างแสดงจำนวนเงินของรายการปรับปรุงที่มีผลกระทบต่อรายการในงบแสดงฐานะการเงินและงบกำไรขาดทุนเบ็ดเสร็จอื่น
ดังนี้

+-----------------------------------+-------+-------+-------+-------+
|                                   | (     |       |       |       |
|                                   | หน่วย: |       |       |       |
|                                   | ล้า    |       |       |       |
|                                   | นบาท) |       |       |       |
+-----------------------------------+-------+-------+-------+-------+
|                                   | ง     |       | งบก   |       |
|                                   | บการเ |       | ารเงิน |       |
|                                   | งินรวม |       | เฉพาะ |       |
|                                   |       |       | กิจการ |       |
+-----------------------------------+-------+-------+-------+-------+
|                                   | 31    | 1     | 31    | 1     |
|                                   | ธ     | ม     | ธ     | ม     |
|                                   | ันวาคม | กราคม | ันวาคม | กราคม |
|                                   | 2557  | 2557  | 2557  | 2557  |
+-----------------------------------+-------+-------+-------+-------+
|   งบแสดงฐานะการเงิน                |       |       |       |       |
+-----------------------------------+-------+-------+-------+-------+
|   สำ                              | 432   | 269   | 78    | 83    |
| รองผลประโยชน์ระยะยาวของพนักงานเพิ่มขึ้น |       |       |       |       |
+-----------------------------------+-------+-------+-------+-------+
|   กำไรสะสมยังไม่จัดสรรลดลง           | (432) | (269) | (78)  | (83)  |
+-----------------------------------+-------+-------+-------+-------+

ณ วันที่ 31 ธันวาคม 2558 บริษัทฯ
และบริษัทย่อยมียอดสำรองผลประโยชน์ระยะยาวของพนักงานจำนวน 1,449.2 ล้านบาท
ซึ่งเพิ่มขึ้นจากปี 2557 และ 2556 จำนวน 115.0 ล้านบาทและ 194.6 ล้านบาท ตามลำดับ

ผลตอบแทนต่อส่วนของผู้ถือหุ้น

ณ วันที่ 31 ธันวาคม 2558 ส่วนของผู้ถือหุ้นมีจำนวน 30,557.8 ล้านบาท เพิ่มขึ้น 3,391.6
ล้านบาทหรือคิดเป็นร้อยละ 12.5 จากปี 2557 และเพิ่มขึ้นจากปี 2556 จำนวน 5,501.1
ล้านบาทหรือคิดเป็นร้อยละ 22.0 เนื่องจากผลประกอบการที่ดีอย่างต่อเนื่อง
ส่งผลให้อัตราผลตอบแทนต่อส่วนของผู้ถือหุ้นในปี 2558 เท่ากับร้อยละ 23.3 เพิ่มขึ้นจากปี 2557
และ 2556 ซึ่งมีอัตราใกล้เคียงกันที่อัตราร้อยละ 22.8

ภาระผูกพันด้านหนี้สินและการบริหารจัดการภาระนอกงบดุล

ณ วันที่ 31 ธันวาคม 2558 บริษัทฯและบริษัทย่อย
มีภาระผูกพันด้านหนี้สินและการบริหารจัดการภาระนอกงบดุล ซึ่งบางส่วนอยู่ในสกุลเงินบาท
และบางส่วนอยู่ในสกุลเงินตราต่างประเทศ
ดังนั้นบริษัทฯขอสรุปภาระผูกพันด้านหนี้สินและการบริหารจัดการภาระนอกงบดุลในสกุลเงินบาท
โดยใช้อัตราแลกเปลี่ยนณ สิ้นปี 2558
ประกอบกับควรศึกษาควบคู่ไปกับหมายเหตุประกอบงบการเงินข้อ 26 ดังนี้

[]

ปัจจัยหรือเหตุการณ์ที่จะมีผลต่อฐานะการเงินหรือผลการดำเนินงานในอนาคต

ปัจจัยสำคัญที่อาจมีผลต่อฐานะการเงินหรือผลการดำเนินงานในอนาคตของบริษัทฯ
ประกอบด้วยปัจจัยภายนอกและปัจจัยภายใน ปัจจัยภายนอกที่สำคัญ ได้แก่
การเจริญเติบโตของเศรษฐกิจโลก ความสามารถในการจัดหาและต้นทุนของวัตถุดิบ
ความเพียงพอและคุณภาพของแรงงาน ความผันผวนของอัตราแลกเปลี่ยน
ภัยพิบัติทางธรรมชาติที่อาจส่งผลกระทบทั้งทางตรงและทางอ้อมต่อการดำเนินงานของบริษัทฯ

จากรายงานของธนาคารโลก (World bank) คาดการณ์ว่าภาวะเศรษฐกิจโลกในปี 2559 GDP
จะขยายตัวประมาณร้อยละ 2.9* และบริษัทฯได้คาดการณ์ว่าแนวโน้มเงินเหรียญสหรัฐฯ
อาจมีการแข็งค่าขึ้น นั่นหมายถึงเงินบาทอาจมีแนวโน้มอ่อนตัวลงเมื่อเทียบกับเงินเหรียญสหรัฐฯ
โดยคาดว่าเงินบาทอาจมีอัตราแลกเปลี่ยนอยู่ในช่วง 35 - 37 บาทต่อ 1 เหรียญสหรัฐฯ
ซึ่งแม้ว่าการคาดการณ์ดังกล่าว อาจมีแนวโน้มส่งผลด้านบวกต่อผลการดำเนินงานของบริษัทฯ
แต่บริษัทฯยังคงต้องเฝ้าระวังและจับตาดูอย่างใกล้ชิด
เนื่องจากหากมีการเปลี่ยนแปลงที่ไม่เป็นไปตามที่คาดหมาย
อาจส่งผลกระทบต่อผลการดำเนินงานของบริษัทฯได้

ในส่วนของปัจจัยภายในที่สำคัญที่บริษัทฯ ยังคงต้องมีการพัฒนาอย่างต่อเนื่อง ได้แก่
ความสามารถในด้านนวัตกรรมเพื่อพัฒนาทั้งทางด้านผลิตภัณฑ์และกระบวนการผลิต
ความสามารถของบุคคลากรและคุณภาพแรงงานรวมทั้งความเพียงพอของแรงงาน
การควบคุมต้นทุนและค่าใช้จ่าย การดำเนินธุรกิจอย่างมีความรับผิดชอบต่อสังคมและสิ่งแวดล้อม
ฝ่ายบริหารได้เล็งเห็นความสำคัญของปัจจัยทั้งหลายข้างต้น
จึงได้มีการดำเนินงานและจัดเตรียมแผนงานรวมทั้งจัดให้มีคณะกรรมการหรือคณะทำงานเพื่อดูแลงานดังกล่าว
ให้มั่นใจได้ว่าบริษัทฯรวมทั้งบริษัทย่อยสามารถดำเนินงานได้อย่างราบรื่น
เพื่อให้ธุรกิจสามารถเติบโตอย่างยั่งยืน

*แหล่งที่มา : Global Economic Prospects : January 2016